Budžeta un finanšu (nodokļu) komisija

Likumprojekts (steidzams) otrajam lasījumam

**Grozījumi Likumā par ostām**

(Nr.946/Lp11)

|  |  |  |  |  |  |
| --- | --- | --- | --- | --- | --- |
| **Spēkā esošā likuma redakcija** | Pirmā lasījuma redakcija | **Nr.** | **Priekšlikumi**  **(15)** | **Ministru kabineta atzinums** | **Komisijas atzinums** |
|  | Izdarīt Likumā par ostām (Latvijas Republikas Saeimas un Ministru Kabineta Ziņotājs, 1994, 15.nr.; 1996, 13.nr.; 1997, 9., 15.nr.; 1999, 24.nr.; 2000, 12.nr.; 2001, 9., 11.nr.; 2002, 23.nr.; 2003, 15., 23.nr.; 2005, 14., 24.nr.; Latvijas Vēstnesis, 2009, 194.nr.; 2010, 76., 118., 205.nr.) šādus grozījumus: |  |  |  |  |
| **7. pants. Ostas pārvaldes funkcijas**  .........  (2) Ostas pārvaldīšanu nodrošina ostas pārvalde, kura kā publisko tiesību subjekts veic šādas valsts pārvaldes funkcijas:  1) nosaka ostas maksu un tarifu robežlīmeņus šā likuma [15.pantā](http://m.likumi.lv/doc.php?id=57435#p15) minētajiem pakalpojumiem;  2) nodrošina ostas maksas un nomas (īres) maksas iekasēšanu;  3) nosaka apsardzes un caurlaižu režīmu ostā;  4) savas kompetences ietvaros kontrolē ostas noteikumu ievērošanu;  5) savas kompetences ietvaros kontrolē ostas komercsabiedrību darbības atbilstību likumiem, Ministru kabineta normatīvajiem aktiem un attiecīgās ostas pārvaldes nolikumam;  6) kontrolē ostas teritorijas aizsardzību pret piesārņojumu, nodrošina ostas teritorijā radušos piesārņojuma seku likvidēšanu, piedalās piesārņojuma seku likvidēšanā jūrā, organizē kuģu radīto atkritumu un piesārņoto ūdeņu pieņemšanu, kā arī izstrādā kuģu radīto atkritumu apsaimniekošanas plānu ostās. Ministru kabinets nosaka kuģu radīto atkritumu un piesārņoto ūdeņu pieņemšanas kārtību un kuģu radīto atkritumu apsaimniekošanas plānu izstrādes kārtību;  7) nodrošina ziemas navigāciju ostā;  8) nosaka Starptautiskā kuģu un ostu iekārtu aizsardzības kodeksa (ISPS) prasību izpildi ostā un kontrolē ostas teritorijā izvietoto organizāciju darbību atbilstoši ostu iekārtu aizsardzības plāniem;  9) pieņem lēmumu par atļauju uzsākt paredzēto darbību ostas teritorijā atbilstoši likumam "Par ietekmes uz vidi novērtējumu".  (3) Ostas pārvalde privāto tiesību jomā veic šādas funkcijas:  1) izstrādā ostas attīstības programmas projektu atbilstoši apstiprinātai Latvijas ostu attīstības koncepcijai un attiecīgās pašvaldības attīstības programmai un teritorijas plānojumam;  2) nodrošina Latvijas Ostu, tranzīta un loģistikas padomē akceptētās ostas attīstības programmas realizāciju;  3) apsaimnieko īpašumā esošo vai valdījumā nodoto īpašumu — hidrotehniskās būves, piestātnes, kuģuceļus, navigācijas iekārtas un ierīces ostā, akvatoriju un navigācijas ierīces Satiksmes ministrijas noteiktajos apsaimniekošanas rajonos, kā arī ar ostas darbību saistīto infrastruktūru;  4) izstrādā un apstiprina ostas pārvaldes nolikumā noteiktajā kārtībā finanšu līdzekļu izlietojuma tāmes projektu nākamajam kalendārajam gadam un turpmākajiem pieciem gadiem un, ja nepieciešams, precizējumus iepriekšējā gadā iesniegtajā perspektīvajā finanšu līdzekļu izlietojuma tāmē;  5) organizē ostas izbūvi un ar ostas darbību saistītās infrastruktūras izbūvi ostas teritorijā atbilstoši ostas attīstības programmai;  6) veic ostas pakalpojumu pieprasījuma un piedāvājuma izpēti;  7) slēdz līgumus ar komercsabiedrībām par to darbību ostā, lai nodrošinātu un pilnveidotu ostas pakalpojumu kompleksu atbilstoši ostas pārvaldes nolikumam un ostas attīstības programmai;  8) savu pilnvaru ietvaros rīkojas ar ostas zemi un uz tās esošajiem valdījumā nodotajiem valsts vai pašvaldības īpašuma objektiem;  9) nodrošina tās īpašumā esošās vai valdījumā nodotās infrastruktūras uzturēšanu un attīstību, kā arī piedalās ar ostas darbību saistītās infrastruktūras attīstīšanā.  (4) Privātajās ostās pārvaldes kārtību nosaka ostas īpašnieks, bet kuģošanas drošība tiek nodrošināta šā likuma piektajā nodaļā noteiktajā kārtībā.8 |  | **1**  **2** | **Satiksmes ministrijas parlamentārais sekretārs V.Valainis**  Izslēgt 7.panta otrās daļas 2.punktu;  **Satiksmes ministrijas parlamentārais sekretārs V.Valainis**  Papildināt 7.panta trešo daļu ar 10.punktu šādā redakcijā:  „10) nodrošina ostas maksas un nomas (īres) maksas iekasēšanu.”[[1]](#endnote-1) |  |  |
| **12. pants. Finanšu līdzekļu avoti**  ...........  (2) Ostas pārvaldes finanšu līdzekļus var izmantot tikai ostas un tās infrastruktūras apsaimniekošanai un attīstīšanai, kā arī šā likuma [7.pantā](http://m.likumi.lv/doc.php?id=57435#p7) noteikto funkciju izpildei. Ostas pārvaldes finanšu līdzekļus drīkst dāvināt (ziedot) valstij, ieskaitot tos valsts budžetā. Ministru kabinets lemj par dāvināto (ziedoto) finanšu līdzekļu izmantošanu. Šīs tiesības Ministru kabinets drīkst izmantot ar nosacījumu, ka Saeimas Budžeta un finanšu (nodokļu) komisija triju darba dienu laikā no attiecīgās Ministru kabineta sniegtās informācijas saņemšanas brīža izskata to un neiebilst pret konkrētā dāvinājuma (ziedojuma) izmantošanu.  (3) Ostas pārvalde nedrīkst ar saviem finanšu līdzekļiem piedalīties komercsabiedrību darbībā ārpus ostas teritorijas.  (4) Ostas pārvalde kārto saimnieciskas darbības un finanšu operāciju uzskaiti saskaņā ar likumu "[Par grāmatvedību](http://m.likumi.lv/doc.php?id=66460)" un iesniedz pārskatus saskaņā ar likumu "[Par uzņēmumu gada pārskatiem](http://m.likumi.lv/doc.php?id=66461)".  13  (Ar grozījumiem, kas izdarīti ar [11.11.1999](http://m.likumi.lv/doc.php?id=14195)., [11.05.2000](http://m.likumi.lv/doc.php?id=7388)., [22.03.2001](http://m.likumi.lv/doc.php?id=6597)., [19.06.2003](http://m.likumi.lv/doc.php?id=77087)., [06.05.2010](http://m.likumi.lv/doc.php?id=209823). un [12.07.2010](http://m.likumi.lv/doc.php?id=214041). likumu, kas stājas spēkā 11.08.2010.) | 1.  12.pantā:  izteikt panta nosaukumu šādā redakcijā:  "**12.pants. Finanšu līdzekļu avoti un to sadalījums**";  papildināt pantu ar piekto un sesto daļu šādā redakcijā:  "(5) Rīgas brīvostas pārvalde, Ventspils brīvostas pārvalde un Liepājas speciālās ekonomiskās zonas pārvalde ieskaita valsts pamatbudžetā maksājumu par valsts stratēģiskās infrastruktūras izmantošanu, kas ir vienāds ar šo ostu ieskaitījumiem pašvaldības speciālajā budžetā, kā tas noteikts saskaņā ar šā likuma 14.panta otro daļu. Ieskaitītie finanšu līdzekļi tiek izmantoti valsts autoceļu infrastruktūras attīstībai.  (6) Ministru kabinets nosaka kārtību, kādā veicami maksājumi valsts pamatbudžetā saskaņā ar šā panta piekto daļu." | **3**  **4**  **5**  **6**  **7**  **8**  **9**  **10** | **Deputāti U.Augulis**  Izslēgt likumprojekta 1.pantu.  **D.Reizniece-Ozola**  Izslēgt likumprojekta 1.pantu par Likuma par ostām 12.panta papildināšanu ar 5. un 6.daļu.  **V.Reskājs**  Svītrot likumprojekta 1.pantu.  **Frakcija „Saskaņas centrs”**  Izslēgt likumprojekta 1.pantu.  **Satiksmes ministrijas parlamentārais sekretārs V.Valainis**  Izteikt likuma 12.panta nosaukumu šādā redakcijā:  **„12.pants. Finanšu līdzekļu avoti un to sadalījums”.**  **Juridiskais birojs**  Izteikt likumprojekta 1.pantu šādā redakcijā:  „Izteikt 14.panta otro daļu šādā redakcijā:  „(2) Desmit procenti no tonnāžas, kanāla, mazo kuģu, enkura un kravas maksas tiek ieskaitīti pašvaldības speciālajā budžetā un izmantojami ar ostas darbību saistītās infrastruktūras attīstībai.””  **Deputāts U.Augulis**  Izteikt likuma 12.panta otro daļu šādā redakcijā:  „(2) Ostas pārvaldes finanšu līdzekļus var izmantot tikai ostas un tās infrastruktūras apsaimniekošanai un attīstīšanai, kā arī šā likuma 7.pantā noteikto funkciju izpildei. Rīgas brīvostas pārvalde, Ventspils brīvostas pārvalde un Liepājas speciālās ekonomiskās zonas pārvalde ieskaita attiecīgās pašvaldības un valsts pamatbudžetā katrai 50 procentu apmērā no pārskata gada ieņēmumu pārsnieguma pār izdevumiem, atskaitot finanšu investīcijas ostas darbības nodrošināšanai un attīstībai. Ieskaitītie līdzekļi tiek izmantoti valsts un pašvaldību autoceļu infrastruktūras attīstībai.”  **Satiksmes ministrijas parlamentārais sekretārs V.Valainis**  Papildināt likuma 12.pantu ar piekto daļu šādā redakcijā:  „(5) Rīgas brīvostas pārvalde, Ventspils brīvostas pārvalde un Liepājas speciālās ekonomiskās zonas pārvalde ieskaita attiecīgās pašvaldības un valsts pamatbudžetā maksājumu par valsts un pašvaldības stratēģiskās infrastruktūras izmantošanu katrai 50 procentu apmērā no pārskata gada ieņēmumu pārsnieguma pār izdevumiem vai peļņas, atskaitot finanšu izlietojuma tāmēs paredzētās investīcijas ostas darbības nodrošināšanai un attīstībai. Ieskaitītie finanšu līdzekļi tiek izmantoti valsts un pašvaldības ostu pievadceļu infrastruktūras attīstībai”.[[2]](#endnote-2) |  |  |
| **14. pants. Ostas maksu sadalījums**  (1) Ostās iekasēto tonnāžas, kanāla, mazo kuģu, enkura, ledus, kravas, loču maksu, kā arī piestātnes, pasažieru un sanitāro maksu saņem ostas pārvalde.  (2) Desmit procenti no tonnāžas, kanāla, mazo kuģu un enkura maksas tiek ieskaitīti pašvaldības speciālajā budžetā un izmantojami ar ostas darbību saistītās infrastruktūras attīstībai.  (3) 2001.gadā trīs procenti no visām ostas maksām tiek ieskaitīti ostu attīstības fondā un izlietojami atbilstoši ostu attīstības fonda nolikumam.  (4) 2002.gadā 1,5 procenti no ostas maksām tiek ieskaitīti ostu attīstības fondā un izlietojami mazo ostu attīstībai.  15  ([11.11.1999](http://m.likumi.lv/doc.php?id=14195). likuma redakcijā ar grozījumiem, kas izdarīti ar [11.05.2000](http://m.likumi.lv/doc.php?id=7388). un [22.03.2001](http://m.likumi.lv/doc.php?id=6597). likumu, kas stājas spēkā 20.04.2001.) | 2. Izteikt 14.panta otro daļu šādā redakcijā:  "(2) Desmit procenti no tonnāžas, kanāla, mazo kuģu, enkura un kravas maksas tiek ieskaitīti pašvaldības speciālajā budžetā un izmantojami ar ostas darbību saistītās infrastruktūras attīstībai." | **11**  **12**  **13** | **Deputāte D.Reizniece-Ozola**  Izslēgt likumprojekta 2.pantu par Likuma par ostām 14.panta 2.daļas grozījumiem.  **Frakcija „Saskaņas centrs”**  Izslēgt likumprojekta 2.pantu.  **Juridiskais birojs**  Izteikt likumprojekta 2.pantu šādā redakcijā:  „Papildināt 14.pantu ar 2.1 daļu šādā redakcijā:  „(21) Rīgas brīvostas pārvalde, Ventspils brīvostas pārvalde un Liepājas speciālās ekonomiskās zonas pārvalde ieskaita valsts pamatbudžetā maksājumu par valsts stratēģiskās infrastruktūras izmantošanu, kas ir vienāds ar šo ostu ieskaitījumiem pašvaldības speciālajā budžetā, kā tas noteikts saskaņā ar šā panta otro daļu. Ieskaitītie finanšu līdzekļi tiek izmantoti valsts autoceļu infrastruktūras attīstībai. Ministru kabinets nosaka kārtību, kādā veicami attiecīgie maksājumi valsts pamatbudžetā.””  *(Vēršam uzmanību, ka nav gūts apstiprinājums tam, ka likumprojektā noteiktais, ka „ieskaitītie finanšu līdzekļi tiek izmantoti valsts autoceļu infrastruktūras attīstībai”, būtu atspoguļots valsts budžetā kā noteiktam mērķim izlietojams līdzekļu kopums („iezīmēšana”). Lai likumā paredzētais mērķis nebūtu tikai deklaratīvs, aicinām atspoguļot šo naudas izlietojumu valsts budžeta projektā. Ja tas netiek atbalstīts, Likums par ostām ir vismaz jāpapildina ar pienākumu Ministru kabinetam sniegt Saeimai informāciju par to, cik daudz no ostu maksas atskaitījumu rezultātā iegūto līdzekļu un kā ir izlietoti tieši valsts autoceļu infrastruktūras attīstībai.)* |  |  |
| **Pārejas noteikumi**  ............  38  10.Līdz šā likuma [6.panta](http://m.likumi.lv/doc.php?id=57435#p6) pirmajā daļā minēto pašvaldības saistošo noteikumu spēkā stāšanās dienai, bet ne ilgāk kā līdz 2006.gada 1.janvārim ir spēkā satiksmes ministra apstiprinātie ostas noteikumi.39 |  | **14** | **Deputāts U.Augulis**  Papildināt pārejas noteikumus ar jaunu punktu:  „Grozījumi 12.panta otrajā daļā, kas paredz Rīgas brīvostas pārvaldes, Ventspils brīvostas pārvaldes un Liepājas speciālās ekonomiskās zonas pārvaldes ieskaitījumus attiecīgās pašvaldības un valsts budžetā stājas spēkā 2015.gada 1.janvārī.” |  |  |
|  | Likums stājas spēkā 2014.gada 1.janvārī. | **15** | **Satiksmes ministrijas parlamentārais sekretārs V.Valainis**  Likums stājas spēkā 2015.gada 1.janvārī. |  |  |

1. Ministru kabinets šī gada 1.oktobrī, izskatot Ekonomikas ministrijas sagatavoto likumprojektu „Grozījumi Likumā par ostām”, ar kuru paredzēts noteikt obligāto maksājumu trim lielākajām Latvijas ostām (prot.Nr.51, 49.§), uzdeva Finanšu ministrijai kopīgi ar Satiksmes ministriju izvērtēt regulējumu Likumā par ostām atbilstoši Pievienotās vērtības nodokļa likuma normām par pievienotās vērtības nodokļa piemērošanu Likumā par ostām noteiktajām ostu maksām, un nepieciešamības gadījumā iesniegt priekšlikumus likumprojekta izskatīšanai Saeimā otrajā lasījumā.

   Iepriekšējā likumā „Par pievienotās vērtības nodokli”, kas bija spēkā līdz 2012.gada 31.decembrim, bija ietverts speciāls regulējums, kas paredzēja piemērot Likumā par ostām noteiktajām ostu maksām par pakalpojumiem, kuri tiek sniegti starptautiskajā satiksmē kursējošiem kuģiem, kā arī pakalpojumiem, kas kas sniegti, lai nodrošinātu kuģu vai to kravu tiešās vajadzības, nodokļa 0 procentu likmi.

   Jaunajā Pievienotās vērtības nodokļa likumā, kas ir stājies spēkā ar šī gada 1.janvāri, vairs nav paredzēts speciāls regulējums par nodokļa 0 procentu likmes piemērošanu konkrētajiem ostu pakalpojumiem. Tādēļ saskaņā ar Pievienotās vērtības likuma 3.panta astoto daļu Likumā par ostām noteiktās ostu maksas tiek uzskatītas kā saņemtā atlīdzība, veicot ostām deleģētās valsts pārvaldes funkcijas, tas ir, *publiskas personas, kā arī privātpersonas, kuras saskaņā ar Valsts pārvaldes iekārtas likumu pilda tām deleģētus vai ar pilnvarojumu nodotus valsts pārvaldes uzdevumus, neuzskata par nodokļa maksātājiem attiecībā uz darbībām vai darījumiem, kuros tās iesaistās valsts pārvaldes funkciju vai uzdevumu pildīšanā*. Līdz ar to ostu maksām nevar piemērot pievienotās vērtības nodokli.

   Satiksmes ministrijas sagatavotais priekšlikums paredz Likumā par ostām noteikto ostas pārvaldes funkciju „nodrošina ostas maksas un nomas (īres) maksas iekasēšanu” valsts pārvaldes jomā noteikt kā ostas pārvaldes funkciju privāto tiesību jomā, tādejādi novēršot esošo problēmu ar pievienotās vērtības nodokļa nepiemērošanu Likumā par ostām noteiktajām ostu maksām.

   Priekšlikums izstrādāts, konsultējoties ar Finanšu un Tieslietu ministriju, kā arī ar ostu pārvaldēm. [↑](#endnote-ref-1)
2. Satiksmes ministrija vērš uzmanību, ka Ekonomikas ministrijas izstrādātais priekšlikums faktiski paredz apgrozījuma nodokļa ieviešanu, kā rezultātā ostu pārvaldes būs spiestas paaugstināt ostu maksas. Ostu maksu paaugstināšanas rezultātā attiecīgi palielināsies tranzīta koridora izmaksas, kas var izraisīt pārkrauto kravu apjomu kritumu kravu grupās, kurās ir vislielākā konkurence un pārkrautie apjomi – ogles, graudi, minerālmēsli, naftas produkti. Ņemot vērā, ka minētās kravu grupas pamatā ir pa dzelzceļu pārvadājamās tranzīta kravas Latvijas dzelzceļam būs jāpaaugstina infrastruktūras maksa, lai kompensētu kravu apjoma kritumu.

   Satiksmes ministrijas ierosinājums paredz veikt attiecīgās pašvaldības un valsts pamatbudžetā maksājumus par valsts un pašvaldības stratēģiskās infrastruktūras izmantošanu katrai 50 procentu apmērā no pārskata gada ieņēmumu pārsnieguma pār izdevumiem vai peļņas, atskaitot finanšu izlietojuma tāmēs paredzētās investīcijas ostas darbības nodrošināšanai un attīstībai. Ieskaitītie finanšu līdzekļi tiek izmantoti valsts un pašvaldības ostu pievadceļu infrastruktūras attīstībai. Satiksmes ministrija uzskata, ka šādā veidā nepalielināsies ostu maksas un tranzīta koridora kopējās izmaksas.

   Izpildot Ministru kabineta 2013.gada 1.oktobra sēdē doto uzdevumu (prot.Nr.51, 49.§ 4.punkts), Satiksmes ministrija papildus iesniedz šādu priekšlikumu likumprojektam „Grozījumi Likumā par ostām” (Nr.946/Lp11) - otrajam lasījumam: [↑](#endnote-ref-2)